《眼儿媚（建安作）》
宋代·赵彦端

侬家风物似山家。梅老鬓丝华。几回记得，攀翻琪树；醉帽＿斜。

冷香不断春千里，归路本非赊。有人却道，使君犹健，看遍余花。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。